По двије побједе над Белгијом (35–27 и 37–33) и Летонијом (31–30 и 32–28), у јануару 2012, одвеле су Кастратовићеве пулене, ојачане присуством повратника Каписоде, у бараж, у којем их је чекала моћна Шведска. У првој утакмици, у Стокхолму, "Три круне" су биле успјешније (22–21), али је, у реваншу, играном 16. јуна 2012, пред 4.200 црногорских навијача у Морачи, репрезентација Црне Горе, предвођена Васком Шеваљевићем, дошла до једне од највећих побједа (20–18) у својој историји и пласмана на Свјетско првенство.